Umjetnički prikaz TRAPPIST-1 i njegovih sedam planeta.
**TRAPPIST-1** (**2MASS J23062928-0502285**), ultrahladna patuljasta zvijezda smještena 39 svjetlosnih godina (12 parseka) od Zemlje, u konstelaciji Vodenjaka.

Astronomi su 2015. otkrili tri planeta veličine Zemlje koji orbitiraju oko patuljaste zvijezde. Tim predvođen Michaëlom Gillonom na Univerzitetu u Liègeu (Belgija) otkrio je planete koristeći tranzitnu fotometriju s pomoću malog teleskopa za planete i planetezimale u tranzitu (TRAPPIST) na opservatoriju La Silla u Čileu. Astronomi su 22. februara 2017. objavili otkriće četiri dodatna egzoplaneta oko TRAPPIST-1. Osim TRAPPIST-a, u radu je, među ostalim, korišten i Very Large Telescope na Paranalu i NASA-in Spitzerov svemirski teleskop čime se ukupan broj otkrivenih planeta koji orbitiraju oko zvijezde povećao na sedam od čega su najmanje tri, a vjerojatno svi, u njezinoj habitabilnoj zoni.

Otkriće i nomenklatura
----------------------

Zvijezda u centru sistema poznata je sada kao TRAPPIST-1, a prvi put je katalogizirana kasnih 1990-ih tokom astronomskog istraživanja 2MASS. U to vrijeme bila je poznata kao 2MASS J23062928-0502285.

Sistem je poslije proučavao tim na Univerzitetu u Liègeu, koji je svoja inicijalna opažanja izvršio koristeći Transiting Planets and Planetesimals Small Telescope–South (TRAPPIST) od septembra do decembra 2015. te publicirao svoja otkrića u izdanju časopisa *Nature* za maj 2016. Trenutno ime zvijezde, TRAPPIST-1, odaje počast teleskopu čije ime odaje priznanje katoličkom kršćanskom religijskom redu trapista i istoimenom pivu koje proizvode, prvenstveno u Belgiji.

Planeti su označeni po redoslijedu otkrića, počevši s *b* za prvi planet koji je otkriven, *c* za drugi i tako dalje. Tri planeta oko TRAPPIST-1 prvi su put otkriveni i označeni slovima *b*, *c* i *d* prema rastućim orbitalnim periodima, a drugi niz otkrića slično je označen od *e* do *h*.

Izvori
------

1. ↑  "2MASS J23062928-0502285". SIMBAD. Centre de données astronomiques de Strasbourg.
2. 1 2 3  Gillon, M.; Jehin, E.; Lederer, S. M.; Delrez, L.; De Wit, J.; Burdanov, A.; Van Grootel, V.; Burgasser, A. J. i dr.. (2016). „Temperate Earth-sized planets transiting a nearby ultracool dwarf star". *Nature* **533** (7602): 221–224. Bibcode 2016Natur.533..221G. DOI:10.1038/nature17448.
3. 1 2  „Three Potentially Habitable Worlds Found Around Nearby Ultracool Dwarf Star – Currently the best place to search for life beyond the Solar System". European Southern Observatory.
4. ↑  Chang, Kenneth (22. februara 2017). „7 Earth-Size Planets Identified in Orbit Around a Dwarf Star". *New York Times*. Pristupljeno 22. februara 2017.
5. 1 2  „Could these newly-discovered planets orbiting an ultracool dwarf host life?". *The Guardian*. 2. maja 2016.
6. ↑  „Three New Planets Are the Best Bets for Life". *Popular Mechanics*. 2. maja 2016. Pristupljeno 2. maja 2016.
7. ↑   (en) *TRAPPIST-1 System – Discovery of Earth-Like Planets – Check123, Video Encyclopedia*, arhivirano iz originala na datum 2018-08-04, pristupljeno 23. februara 2017
8. ↑  „Temperate Earth-Sized Planets Found in Extraordinarily Rich Planetary System TRAPPIST-1". SpaceRef. 22. februara 2017. Pristupljeno 11. februara 2017. [*mrtav link*]
9. ↑  „NASA telescope reveals largest batch of Earth-size, habitable-zone planets around single star". *Exoplanet Exploration: Planets Beyond our Solar System* (NASA). Pristupljeno 22. februara 2017.
10. ↑  Gramer, Robbie (22. februara 2017). „News So Foreign It’s Out of This World: Scientists Discover Seven New Potentially Habitable Planets". Foreign Policy.
11. ↑  Hessman, F. V.; Dhillon, V. S.; Winget, D. E.; Schreiber, M. R.; Horne, K.; Marsh, T. R.; Guenther, E.; Schwope, A. i dr.. (2010). „On the naming convention used for multiple star systems and extrasolar planets". arXiv:1012.0707 [astro-ph.SR].

Eksterni linkovi
----------------

***TRAPPIST-1*** na Wikimedijinoj ostavi